ddrg/super_eurlex huggingface dataset:
(2)

Minski kokkulepetele allakirjutanud poolena on Venemaal selge ja otsene kohustus püüda leida konfliktile rahumeelne lahendus vastavalt Minski kokkulepetes sätestatud põhimõtetele. Otsusega tunnustada Ida-Ukrainas valitsuse kontrolli alt väljas olevaid piirkondi sõltumatute üksustena on Venemaa selgelt rikkunud Minski kokkuleppeid, mis näevad ette, et kontroll nende piirkondade üle läheb täielikult tagasi Ukraina valitsusele. See otsus ning sellest tulenev otsus saata nendesse piirkondadesse Venemaa väed kahjustavad veelgi Ukraina suveräänsust ja sõltumatust ning kujutavad endast rahvusvahelise õiguse ja rahvusvaheliste lepingute, sealhulgas ÜRO põhikirja, Helsingi lõppakti, Pariisi harta ja Budapesti memorandumi rasket rikkumist.
Selleks et kiirendada liidu tööstuse kohanemist struktuurimuutustega, on olulised nii põhi- ja kõrgema taseme digioskused kui ka muud oskused, sealhulgas teaduse, tehnoloogia, insenerinduse ja matemaatika (STEM) valdkonnas. Eesmärgiks on, et digitaalselt võimestatud ja võimekad kodanikud, sealhulgas puuetega kodanikud, kasutavad ära digikümnendi pakutavaid võimalusi. Selle eesmärgi saavutamiseks tuleks keskenduda haridusele, tagamaks, et hariduskogukond, eelkõige õpetajad on piisavalt koolitatud, pädevad ja varustatud tehnoloogia tõhusaks kasutamiseks oma õpetamismeetodites ning on võimelised õpetama digitehnoloogiat, et tagada õpilastele paremad võimalused tööturule sisenemiseks lühikeses ja pikemas perspektiivis. Digiharidus ja -koolitus peaksid ka suurendama liidu atraktiivsust kõrge kvalifikatsiooniga spetsialistide jaoks, kes on omandanud kõrgema taseme digioskused, ning parandama nende kättesaadavust liidu tööturul.

Komisjoni 2021. aastal avaldatud digitaalmajanduse ja -ühiskonna indeksis (DESI) märgitakse, et isegi enne COVID-19 pandeemiat oli liidu ettevõtjatel, eelkõige väikestel ja keskmise suurusega ettevõtjatel (VKEd), raske leida piisavalt info- ja kommunikatsioonitehnoloogia (IKT) spetsialiste. Digikoolitus ja -haridus peaks seepärast toetama kõiki meetmeid, et tagada, et tööjõud on varustatud vajalike praeguste ja tuleviku oskustega, mis toetavad kõigi asjaomaste sidusrühmade mobiliseerimist ja stimuleerimist, et maksimeerida olemasolevate oskuste parandamisse (oskuste täiendamine) ja uute oskuste koolitusse (ümberõpe) ning aktiivse elanikkonna elukestvasse õppesse tehtavate investeeringute mõju, eesmärgiga tagada tööstuse ja teenuste digitaliseerimisest tulenevate võimaluste täielik ärakasutamine. Peale selle tuleks julgustada tööandjaid pakkuma mitteformaalset töö käigus antavat digiväljaõpet. Haridus ja koolitus pakuvad ka konkreetseid karjääristiimuleid, et vältida ja kaotada naiste ja meeste vahelisi võrdsete võimaluste ja kohtlemise erinevusi.
d)

tagatakse, et tagatise realiseerimise nõudeid saab kasutada selleks, et täiendada ühise eraldisfondi vahendeid, kui see on seoses kaetud MFAga kasutusele võetud;
(3)

Venemaa provotseerimata ja põhjendamatu agressioonisõda Ukraina vastu alates 24. veebruarist 2022 on piiranud Ukraina juurdepääsu turule ja järsult vähendanud avaliku sektori tulusid, samal ajal kui avaliku sektori kulutused humanitaarolukorra lahendamiseks ja riigiteenuste jätkuva kättesaadavuse tagamiseks on märkimisväärselt suurenenud. Praeguses väga ebakindlas ja muutlikus olukorras nähtub Rahvusvahelise Valuutafondi (IMF) antud kõige optimistlikumatest hinnangutest Ukraina rahastamisvajaduste kohta, et 2022. aastal ulatub erakorraline rahastamispuudujääk ligikaudu 39 miljardi USA dollarinini, millest on võimalik katta umbes pool, kui seni lubatud rahvusvaheline toetus makstakse täielikult välja. Käesoleva otsuse alusel liidu makromajandusliku finantsabi kiiret andmist Ukrainale praeguses erakorralises olukorras täieliku kuni 9 miljardi euroni ulatuva erakorralise makromajandusliku finantsabi rakendamise esimese etapina loetakse asjakohaseks lühiajaliseks vastuseks Ukraina kõige kiireloomulisematele esmastele rahastamisvajadustele ja riigi makromajanduslikku stabiilsust ohustavatele suurtele riskidele. Liidu makromajandusliku finantsabi eesmärk on toetada Ukraina makromajanduslikku stabiilsust ja tugevdada riigi vastupanuvõimet, aidates seeläbi kaasa Ukraina valitsemissektori võla jätkusuutlikkuse tagamisele ja riigi võimele täita oma finantskohustusi.
(42)

ELi toimimise lepingu artikli 192 lõike 3 esimeses lõigus on sätestatud, et Euroopa Parlament ja nõukogu võtavad seadusandliku tavamenetluse kohaselt vastu üldised tegevusprogrammid, milles määratakse kindlaks esmatähtsad eesmärgid, mis tuleb liidu keskkonnapoliitika valdkonnas saavutada. Kuna komisjoni teatises „Euroopa roheline kokkulepe“ on esitatud lähiaastate keskkonna- ja kliimavaldkonna põhimeetmete tegevuskava, siis ei ole käesolevas otsuses erandkorras määratud kindlaks meetmeid selle esmatähtsate eesmärkide saavutamiseks ajavahemikul kuni aastani 2025. Seda on aga vaja teha ajavahemikuks pärast seda, kui Euroopa rohelise kokkuleppe peamised meetmed on eeldatavasti 2024. aastaks paigas, tagamaks, et käesolevas otsuses sätestatud temaatilisi esmatähtsaid eesmärke oleks võimalik saavutada ning et kaheksas keskkonnaprogramm kujundaks jätkuvalt liidu keskkonnapoliitika üldist visiooni. See on vajalik ka selleks, et austada Euroopa Parlamendi ja nõukogu eesõigusi, mis tulenevad ELi toimimise lepingu artikli 192 lõike 3 esimesest lõigust, ilma et see piiraks komisjoni eesõigusi, mis tulenevad Euroopa Liidu lepingu (edaspidi „ELi leping“) artiklist 17. Selleks peaks komisjon läbi viima 31. märtsiks 2024 vahehindamise, mille järel esitatakse kohasel juhul hiljemalt 31. märtsiks 2025 temaatiliste esmatähtsate eesmärkide saavutamiseks seadusandlik ettepanek, et lisada käesolevale otsusele lisa.
f)

tagatakse, et liidul on õigus nõuda laenu ennetähtaegset tagasimaksmist või toetuse täielikku tagasimaksmist, kui on kindlaks tehtud, et Moldova on liidu makromajandusliku finantsabi haldamise kontekstis olnud seotud kelmuse või pettuse või korruptsioonijuhtumiga või mõne muu ebaseadusliku tegevusega, mis kahjustab liidu finantshuve;
7)

Valikumenetluse tulemusel on Euroopa Parlament, nõukogu ja komisjon seisukohal, et järelevalvekomitee liikmetena ametisse nimetatavad isikud ja potentsiaalsete liikmetena reservnimekirja lisatud isikud täidavad määruse (EL, Euratom) nr 883/2013 artikli 15 lõikes 2 sätestatud nõudeid, mille kohaselt nad peavad olema sõltumatud ja neil peab olema kogemusi kõrgel ametikohal kohtu- või uurimisasutustes või võrreldaval ametikohal, mis on seotud OLAFi tegevusvaldkondadega. Reservnimekirja kantud isikud on seatud pingeritta, mis on koostatud valikumenetluse tulemusena,
(6)

Selleks et võimaldada COVID-19 pandeemiaga seotud kriisiolukorras paindlikumat poliitikat, kiitis Rahvusvaheline Valuutafond (IMF) 2020. aasta juunis heaks 5 miljardi USA dollari suuruse 18-kuulise tugilaenu andmise Ukrainale. See kokkulepe keskendub neljale prioriteedile: i) kriisi majandusliku mõju leevendamine, sealhulgas leibkondade ja ettevõtete toetamise kaudu; ii) keskpanga jätkuva sõltumatuse ja paindliku vahetuskursi tagamine; iii) finantsstabiilsuse kindlustamine koos pangakriiside lahendamise kulude hüvitamisega ning iv) edasiliikumine oluliste valitsemis- ja korruptsioonivastaste meetmetega, et säilitada ja parandada hiljutisi saavutusi. Kuna reformide rakendamise tulemused on ebaühtlased, lõpetati programmi esimene läbivaatamine, mille raames muu hulgas nõustuti pikendama programmi kuni 2022. aasta juuni lõpuni, alles 2021. aasta novembris. Selle tulemusel on praeguse IMFi programmi raames seni tehtud väljamaksete kogusumma 2,8 miljardit USA dollarit. 2022. aasta teise kvartali lõpuks on kavas korraldada veel kaks läbivaatamist.
Artikkel 3

Kaebuste esitamine

2. Kaebuse esitaja võib kasutada ükskõik millist ELi ametlikku keelt. Kontrolör suhtleb kaebuse esitajaga selles keeles. Kui see on vajalik menetluse kiirendamiseks, võib kontrolör kaebuse esitajaga kokku leppida, et suhtleb mõnes muus ELi keeles, kuni nõutavad dokumendid on tõlgitud kaebuse keelde.
„175.

Iran Aircraft Manufacturing Industries Corporation (HESA) شرکت صنایع هواپیماسازی ایران

Aadress: Sepahbod Gharani Avenue 107, Tehran, Iran Üksuse liik: õhu- ja kosmosesõidukite tootja Avaliku sektori ettevõte Registreerimiskoht: Isfahan, Iraan Registreerimise kuupäev: 1977 Seotud üksused: islami revolutsiooniline kaardivägi (IRGC)

Iran Aircraft Manufacturing Industries Corporation (HESA) on Iraani ettevõte, mis on spetsialiseerunud sõjaliste ja tsiviilõhusõidukite ning mehitamata õhusõidukite tootmisele. HESA toodab mehitamata õhusõidukeid, mida kasutab islami revolutsiooniline kaardivägi (IRGC), ning osaleb mehitamata õhusõidukitega seotud teadustegevuses, arendamises, tootmises ja lennutegevuses. HESA on Iraani kaitse- ja relvajõudude logistika ministeeriumile (MODAFL) alluva riigi osalusega ettevõtte Iran Aviation Industries Organization (IAIO) tütarettevõtja. Venemaa Föderatsioon kasutab HESA poolt Iraanis toodetud mehitamata õhusõidukeid Ukraina-vastases agressioonisõjas. Seetõttu vastutab HESA Ukraina territoriaalset terviklikkust, suveräänsust ja sõltumatust kahjustava või ohustava tegevuse materiaalse toetamise eest.
(3)

Euroopa Parlamendi ja nõukogu direktiiviga 2006/93/EÜ (5) nähti ette, et kõik asjaomasele mürastandardile mittevastavad lennukid, sealhulgas direktiiviga 89/629/EMÜ hõlmatud lennukid, kõrvaldatakse järk-järgult täielikult kasutuselt, olenemata sellest, kas need olid registreeritud või mitte. See viis olukorrani, kus asjaomased lennukid ei tohtinud enam liidu õhuruumis lennata ja need tuli liikmesriikide registritest kustutada.
(10)

Ilma et see piiraks Euroopa Parlamendi ja nõukogu direktiivi (millega muudetakse direktiivi 2003/87/EÜ seoses lennunduse panusega kogu liidu majandust hõlmavasse heitkoguste vähendamise eesmärki ja üleilmse turupõhise meetme asjakohase rakendamisega) vastuvõtmist, on käesolev otsus üksnes ajutine meede, mida kohaldatakse vaid kuni kõnealuse direktiivi ülevõtmise perioodi lõpuni. Kui ülevõtmisperiood ei ole 30. novembriks 2023 lõppenud ja ICAO teeb kindlaks, et sektori kasvutegur on 2022. aasta heitkoguste puhul null, peaksid liikmesriigid teatama õhusõiduki käitajatele, et nende suhtes 2022. aasta puhul kohaldatavad kompenseerimisnõuded võrduvad nulliga. Kui sektori kasvutegur ei ole 2022. aasta heitkoguste puhul null, peaks komisjonil olema võimalik kohasel juhul esitada uus ettepanek kõnealuste kompenseerimisnõuete arvutamiseks ja nendest teatamiseks.
a)

punktis 1 asendatakse esimene lõik järgmisega: „Pärast kandidaatide avalduste laekumist vaatab valikukomisjon need läbi, et selgitada välja, kas need vastavad määruse (EL) 2017/1939 artikli 14 lõikes 2 sätestatud ja konkursiteates täpsustatud nõuetele. Nõuetele mittevastavad kandidaadid kõrvaldatakse valikumenetluse järgnevatest etappidest. Valikukomisjon koostab nõuetele vastavate kandidaatide pingerea vastavalt nende kvalifikatsioonile ja kogemusele, võttes aluseks dokumendid ja teabe, mis esitatakse avalduses või vastusena V reegli kohasele taotlusele. Valikukomisjon kuulab ära nii paljud kandidaadid pingerea algusest, kui on vaja VII reegli punkti 1 kohase nimekirja koostamiseks. Ärakuulamine toimub kandidaadi isiklikul kohalolekul või valikukomisjoni põhjendatud otsuse korral kas omal algatusel või kandidaadi taotlusel videokonverentsi teel. Enne kui valikukomisjon otsustab viia ärakuulamise omal algatusel läbi videokonverentsi teel, annab ta kandidaadile võimaluse oma seisukohta väljendada.“;
(10)

Seega tuleb kustutada harmoneeritud standardite EN 60598-2–22:2014 ja EN 61347-2–7:2012 ning nende standardite võimalike muudatuste või paranduste viited, mis on avaldatud Euroopa Liidu Teataja L-seerias, võttes arvesse, et neid on muudetud või need on läbi vaadatud. Seepärast on asjakohane need viited rakendusotsuse (EL) 2019/1956 I lisast kustutada.
1)

Artiklit 2 muudetakse järgmiselt: a) lõike 2 punkt d asendatakse järgmisega: „d) hõlbustada Mali sisejulgeolekujõudude ümberpaigutamist Mali keskossa, kui poliitika- ja julgeolekukomitee otsustab, et tingimused selleks on täidetud, ja hõlbustada Mali sisejulgeolekujõudude ümberpaigutamist Mali lõunaossa, keskendudes riiklikele politseijõududele, ning“; b) lisatakse järgmine lõige: „2a. EUCAP Sahel Mali toetab strateegilise kommunikatsiooni alaseid jõupingutusi, et edendada liidu väärtusi ja liidu meetmeid ning paljastada välisvägede poolt Malis toime pandud inimõiguste ja rahvusvahelise humanitaarõiguse rikkumised.“
(4)

23. augustil 2019 esitasid Madalmaad kooskõlas direktiivi 2006/42/EÜ artikliga 10 ametliku vastuväite harmoneeritud standardi EN 15194:2017 kohta, väites, et see ei vasta direktiivi 2006/42/EÜ I lisa punktides 1.5.5, 1.5.6 ja 1.5.7 sätestatud olulistele tervisekaitse- ja ohutusnõuetele, mida standard väidetavalt hõlmab. Madalmaad väitsid, et harmoneeritud standardiga EN 15194:2017 antakse punktides 4.2.3.1 ja 4.2.3.2 üksnes teavet selle kohta, et patareide ja akude katsetamiseks on olemas Euroopa standardid EN 62133 ja EN 50604-1, kuid ei käsitleta põhjalikult patareide ja akude ohutut integreerimist akukogumitesse ega akukogumite lisamist lõppseadmesse. Madalmaad väitsid, et see ei ole piisav lõppseadme, nimelt elektrijalgrataste üldise ohutustaseme hindamiseks, nagu näitavad korduvad vahejuhtumid jalgratastega, mis on varustatud liitiumioonakude ja/või akukogumitega.
(1)

Nagu on märgitud ettepanekus võtta vastu Euroopa Parlamendi ja nõukogu määrus, millega luuakse rahastamisvahend Ukraina toetamiseks 2023. aastal (makromajanduslik finantsabi+), (1) ja ettepanekus võtta vastu Euroopa Parlamendi ja nõukogu määrus, millega muudetakse määrust (EL, Euratom) 2018/1046 seoses mitmekesise rahastamisstrateegia kehtestamisega üldise laenumeetodina, (2) nõuavad Ukraina rahastamisvajadused kulutõhusat ja rahaliselt usaldusväärset liidu toetuse kasutuselevõttu ja väljamakseid, mis võtavad arvesse kõiki rahastamisvajadusi, sealhulgas taasterahastuga NextGenerationEU („NGEU“) seotud rahastamisvajadusi. Seetõttu on oluline, et see rahastamine korraldatakse ühtse rahastamismeetodi alusel, et võimaldada liidu mitme poliitikavaldkonna vajaduste üheaegset täitmist ja tagada kõikide laenudest sõltuvate liidu programmide paralleelne rahastamine.
(2)

Lammaste ja kitsede rõuged on komisjoni rakendusmääruses (EL) 2018/1882 (2) määratletud kui A-kategooria taud. Peale selle on komisjoni delegeeritud määrusega (EL) 2020/687 (3) täiendatud tauditõrje eeskirju, mida kohaldatakse selliste loetellu kantud taudide suhtes, millele on osutatud määruse (EL) 2016/429 artikli 9 lõike 1 punktides a, b ja c ning mis on rakendusmääruses (EL) 2018/1882 määratletud A-, B- ja C-kategooria taudidena. Eelkõige on delegeeritud määruse (EL) 2020/687 artiklites 21 ja 22 sätestatud piirangutsooni kehtestamine A-kategooria taudi, sealhulgas lammaste ja kitsede rõugete puhangu korral, ning teatavad piirangutsoonis kohaldatavad tauditõrjemeetmed. Lisaks on kõnealuse delegeeritud määruse artikli 21 lõikes 1 sätestatud, et piirangutsoon peab koosnema kaitsetsoonist, järelevalvetsoonist ning vajaduse korral täiendavatest piirangutsoonidest kaitse- ja järelevalvetsoonide ümber või vahetus naabruses.
2.2.

Käesolevas lisas kasutatakse veel järgmisi mõisteid: a) „e-CODEXi toetatud paketi konfiguratsioon“ – ühendusvahendi ja lüüsi versioonide kombinatsioon, mida eu-LISA on testinud ja soovitanud pääsupunkti nõuetekohaseks toimimiseks; b) „tööpäevad“ – Euroopa Liidu institutsioonide, asutuste ja organite tavapärased tööpäevad, v.a riigipühad, mis on kehtestatud igaks kalendriaastaks vastavalt nõukogu määrusega (EMÜ, Euratom, ESTÜ) nr 259/68 kehtestatud Euroopa Liidu ametnike personalieeskirjade ja liidu muude teenistujate teenistustingimuste artiklile 61; (2) c) „tööaeg“ – töötamise aeg tööpäevadel kell 9.00–17.00 (EET/EEST); d) „IT-teenuste haldamine“ – eu-LISA tegevus infotehnoloogiateenuste kavandamiseks, tootmiseks, osutamiseks, käitamiseks ja juhtimiseks; e) „talitluspidevuse plaan“ – e-CODEXit ähvardavate võimalike ohtude ennetamise ja nendest taastumise süsteemide loomise protsess. Lisaks ennetamisele on talitluspidevuse plaani eesmärk võimaldada operatsioonide läbiviimist enne katastroofi toimumist ja selle ajal; f) „nõudluse juhtimise protsess“ – protsess, mille eesmärk on tagada, et muutmistaotlused registreeritakse, hinnatakse ja muudetakse heakskiitmise korral nõueteks, mida tuleb eu-LISAs edaspidi käsitleda kontrollitud toote-, programmi- või projektijuhtimise protsessiga; g) „operatiivsete muudatuste juhtimise protsess“ – protsess, mille eesmärk on hõlbustada operatiivsete tehniliste muudatuste elluviimist kontrollitud viisil ning piiratud ja vastuvõetavate riskidega, anda maksimaalset lisaväärtust ning vähendada või vältida häireid ja ümbertöötamist; h) „väljalase“ – uute ja/või ajakohastatud muudatuste kogum, mida on testitud ja mis on heaks kiidetud; i) „väljalaske juhtimise protsess“ – protsess, mille eesmärk on pakkuda struktureeritud viisi uute väljalasete väljastamiseks, mis hõlmab väljalaske- ja kasutuselevõtukavade kindlaksmääramist ja nende suhtes kokku leppimist ning tagab, et iga väljalaskepakett koosneb omavahel ühilduvatest seotud vahenditest ja teenusekomponentidest.
(2)

Aethina tumida (väike tarumardikas) ei ole liidus laialt levinud, kuid alates 2014. aasta septembrist nakkust on esinenud mõnes Itaalia piirkonnas. Komisjoni rakendusotsuses 2014/909/EL (3) on sätestatud teatavad loomatervise kaitsemeetmed seoses Aethina tumida (väikese tarumardika) nakkuse kinnitatud juhtumitega Itaalias. Need meetmed on üle võetud komisjoni rakendusotsusega (EL) 2021/597 (4). Praegu on üksnes Calabria maakond loetletud kõnealuse rakendusotsuse lisas alana, mille suhtes kohaldatakse kõnealuseid kaitsemeetmeid.
(2)

Määruse (EL) nr 1370/2013 I lisas on sätestatud koolipuuvilja ja -köögivilja ning koolipiima jaoks antava liidu toetuse soovituslikud eraldised liikmesriikide kaupa ajavahemikuks 1. augustist 2017 kuni 31. juulini 2023. Pärast kõnealust kuueaastast üleminekuperioodi kehtestab komisjon alates 1. augustist 2023 liidu toetuse soovituslikud eraldised igale liikmesriigile määruse (EL) nr 1308/2013 artikli 23a lõike 2 esimeses lõigus osutatud kriteeriumide alusel. Soovituslike eraldiste kehtestamisel tuleb arvesse võtta liidu toetuse miinimumsummat, millele liikmesriikidel on õigus, et väikese rahvaarvuga liikmesriigid saaksid rakendada kulutõhusat kava.
(82)

Nagu on rõhutatud 17. veebruari 2021. aasta otsuse põhjenduses 46, ei ole see kooskõlas koostöökohustusega ega kohustusega võtta või teha koostööd, et võtta meetmeid, mis on vajalikud mere elusressursside kaitseks avamerel, nagu on sätestatud ÜRO mereõiguse konventsiooni artiklites 117 ja 118. See koostöö puudumine on vastuolus ka FAO ETR-kalapüügi vastase rahvusvahelise tegevuskava punktis 11 esitatud soovitustega, millega õhutatakse riike esmajärjekorras ratifitseerima ÜRO kalavarude kokkulepet ja FAO meetmete järgimise kokkulepet, need heaks kiitma või nendega ühinema. Samuti ei ole see kooskõlas FAO ETR-kalapüügi vastase rahvusvahelise tegevuskava punktiga 14, millega on ette nähtud, et riigid peaksid täielikult ja tõhusalt rakendama FAO vastutustundliku kalapüügi juhendit ning sellega seotud rahvusvahelisi tegevuskavasid.
(15)

Mis puudutab tegelikku vaba juurdepääsu postiruumi töö korraldamise teenuste turule, siis märgib komisjon, et turgu iseloomustab märkimisväärne konkurents. Taotleja esitatud teabe kohaselt on turg väga killustatud. Turul tegutseb ligikaudu 700 ettevõtja ning ühegi ettevõtja turuosa ei ole suurem kui 4 %. Nad pakuvad laia valikut tooteid, mis on omavahel hästi asendatavad (7). Erinevate asjaomasele turule juurdepääsu mõjutavate tegurite osas märgib komisjon, et puuduvad tehnilised standardid või muud tehnoloogilised tõkked turule juurdepääsul (8). Turgu iseloomustavad peamiselt ettevõtjad, kes on spetsialiseerunud konkreetsetele tehnoloogiatele või protsessidele (9). Oluliste turule sisenemise tõkete puudumist kinnitab ka asjaolu, et ettevõtjad, kelle turuosa on alla 2 %, on tegutsenud turul aastaid ning suudavad turul püsida ja olla konkurentsivõimelised (10).
(6)

Määruse (EL) 2022/2576 artiklis 3 on sätestatud läbipaistvust käsitlevad normid, et tagada liikmesriikide vahel parem koordineerimine ja energiasolidaarsus. Kui komisjon leiab, et kavandatud gaasiostudel võib olla negatiivne mõju ühisostude toimimisele, siseturule, varustuskindlusele või energiasolidaarsusele, võib ta esitada soovitusi. Need adresseeritaks asjakohastele liidus asutatud maagaasiettevõtjatele või gaasi tarbivatele ettevõtjatele või soovitust taotlenud liikmesriikide asutustele, et need kaaluksid täiendava koordineerimise jaoks sobilike meetmete võtmist.
(6)

Artikli 36 lõiget 3 tuleks muuta, et lisada III lisa nende juhtumite loetellu, mille puhul on vajalik iga-aastane järelevalve, et hinnata piirangu säilitamise vajadust. Lisaks tuleks muuta Euroopa Pettustevastast Ametit (edaspidi „OLAF“) käsitlevat IX lisa, et võimaldada kehtestada piiranguid, mis on vajalikud teiste isikute õiguste ja vabaduste kaitsmiseks kooskõlas määruse (EL) 2018/1725 artikli 25 lõike 1 punktiga h.
2)

Artiklit 4p muudetakse järgmiselt: a) lõige 1 asendatakse järgmisega: „1. Keelatud on pakkuda otse või kaudselt tehnilist abi, vahendusteenuseid, rahastamist või rahalist abi Venemaalt pärit või Venemaalt eksporditud toornafta ja naftasaadustega, mis on loetletud käesoleva otsuse XIII lisas, kauplemiseks, nende vahendamiseks või transportimiseks kolmandatesse riikidesse, sealhulgas laevalt laevale pumpamise kaudu.“; b) lõigetes 4 ja 5 asendatakse sõnad „määruse (EL) nr 833/2014 XXV lisas“ sõnadega „käesoleva otsuse XIII lisas“; c) lõige 6 asendatakse järgmisega: „6. Lõigetes 1 ja 4 sätestatud keelde ei kohaldata: a) CN-koodi 2709 00 alla kuuluva toornafta suhtes pärast 5. detsembrit 2022 ja CN-koodi 2710 alla kuuluvate naftasaaduste suhtes pärast 5. veebruari 2023, kui need tooted on Venemaalt pärit või Venemaalt eksporditud, tingimusel et nende ostuhind barreli kohta ei ole kõrgem kui käesoleva otsuse XI lisas sätestatud hind; b) käesoleva otsuse XIII lisas loetletud toornafta ja naftasaaduste suhtes, kui need kaubad on pärit kolmandast riigist ja neid üksnes laaditakse Venemaal, need saadetakse välja Venemaalt või need läbivad Venemaad transiidina, tingimusel et need kaubad on pärit väljastpoolt Venemaad ja nende omanik on väljastpoolt Venemaad; c) käesoleva otsuse XII lisas osutatud toodete nimetatud lisas osutatud kolmandatesse riikidesse veo suhtes või sellise veoga seotud tehnilise abi, vahendusteenuste, rahastamise või rahalise abi suhtes nimetatud lisas täpsustatud ajavahemikuks; d) CN-koodi 2709 00 alla kuuluva toornafta suhtes alates 5. detsembrist 2022, kui see on Venemaalt pärit või Venemaalt eksporditud ja selle ostuhind barreli kohta on kõrgem kui käesoleva otsuse XI lisas sätestatud hind ning kui see laaditakse lastimissadamas alusele enne 5. detsembrit 2022 ja laaditakse lõppsihtsadamas maha enne 19. jaanuari 2023; e) CN-koodi 2710 alla kuuluvate naftasaaduste suhtes alates 5. veebruarist 2023, kui need on Venemaalt pärit või Venemaalt eksporditud ja nende ostuhind on kõrgem kui vastav käesoleva otsuse XI lisas sätestatud hind ning kui need laaditakse lastimissadamas alusele enne 5. veebruari 2023 ja laaditakse lõppsihtsadamas maha enne 1. aprilli 2023.“ d) lõige 12 asendatakse järgmisega: „12. Hinnalae mehhanismi toimimine, sealhulgas XI lisa, ning käesoleva artikli lõigetes 1 ja 4 sätestatud keelud vaadatakse läbi 2023. aasta märtsi keskpaigaks ja pärast seda iga kahe kuu järel. Läbivaatamisel võetakse arvesse meetme tõhusust selle oodatavate tulemuste, rakendamise, hinnalae mehhanismiga rahvusvahelise liitumise ja selle mitteametliku järgmise seisukohast ning selle võimalikku mõju liidule ja selle liikmesriikidele. Reageeritakse turusuundumustele, sealhulgas võimalikule ebastabiilsusele. Selleks et saavutada hinnalae eesmärgid, sealhulgas võime vähendada Venemaa naftatulusid, peab hinnalagi olema vähemalt 5 % madalam Venemaa nafta ja naftatoodete keskmisest turuhinnast, mis on arvutatud Rahvusvahelise Energiaagentuuri esitatud andmete põhjal.“